URDHËR
Nr.168/1, datë 15.3.2020

PËR  KUFIZIMIN E LËVIZJEVE BRENDA VENDIT

Në mbështetje të nenit 102, pika 4, të Kushtetutës së Republikës së Shqipërisë, të nenit 7, pika 4, gërmat “d” të ligjit nr.15/2016, “Për parandalimin dhe luftimin e infeksioneve dhe sëmundjeve infektive”, si edhe në zbatim të udhëzimeve të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID-19,  

URDHËROJ:

1. Ndalimin e lëvizjeve me mjetet e trasportit publik dhe privat të udhëtarëve qytetas, ndërqytetas dhe rrethqytetas deri në një urdhër të dytë.
2. Përjashtim nga rregulli i caktuar në pikën 1të këtij urdhri bëjnë mjetet e trasportit të pajisura me autorizim të posaçëm nga autoritetet kompetente dhe mjetet e transportit të punonjësve në institucionet publike dhe/ose privatë të cilët lejohen të qarkullojnë në intervalin kohor 5:00 deri në orën 8:00 dhe midis intervalit kohor nga ora 16:00 deri 17:00.
[bookmark: _GoBack]3. Ngarkohen për zbatimin e këtij urdhri Inspektorati Shtetëror Shëndetësor dhe strukturat përgjgjëse të Policisë së Shtetit dhe Policisë Bashkiake. 
4. Ky urdhër hyn në fuqi menjëherë.

